בוצר הוא אמן דרך, שיריו מנגנים כמיהה ומגע ומציירים את מסע עקבותיו בכתיבה והלחנה רצופה בתחנות חייו ומפגשי נפשות מרחב וזמן. החל מילדותו בצפת העתיקה ונדודיו הכוללים מגורים עם אשתו וילדיו בהודו לסרוגין לפעילות תרבותית והתנדבותית במהלך העשור וחצי האחרונים עד התחנה הנוכחית בנווה צדק תל אביב.
ב2013 יצא לאור אלבומו הראשון "הפרעות.קשב.ריכוז" וזכה לאהדה רחבה ממגוון כלי התקשורת רדיו עיתונות ורשת. בוצר זכה לקהל מסור השותף למסע מגוון בכלל צבעי הקשת האנושית בעשרות הופעות ובפסטיבלים בארץ ובחו"ל ,הכוללים שיתופי פעולה רבים עם אומנים מתרבויות וסגנונות מוסיקאלים שונים וייחודיים .
אף שבוצר מנהל אורח חיים דתי ,שיריו כהשקפתו האנושית אינם חפים מכנות וחשיפה אישית וביקורתו הסובייקטיבית אף מופנית לתופעות דורשות תיקון בחברה ממנה בא. כך ב2014 הוציא את אלבומו השני "עם הארץ" השזור בחיפוש אישי דרך ברור זהות אנושית, יהודית, ישראלית. אלבום שהועבר בכוונת תחילה מיד ליד ללא מטרה מסחרית מתוך נסיבות התקופה (קיץ מלחמת "צוק איתן").
בשנים האחרונות תוך שיתוף במיזמים אומנותיים וחברתיים רבים בארץ ובעולם התעצם תהליך הפקת האלבום. אלבום "הבית" שנמצא כעת בשיאו בניצוח המפיק אורי אבני.
את השיר "פרדס רימונים" שיוצא כסינגל ראשון מהאלבום שבדרך, כתב והלחין (יחד עם אורי אבני) בוצר לבנותיו בסוף הקיץ האחרון כששהה בגואה שבהודו ליצירת תשתית התנדבות בבתי יתומים ולפסטיבל בהשתתפות אומנים מובילים מהארץ והעולם בעת שבנותיו החלו מסע חדש משל עצמן בין עולמות ותפיסות בתחילת שנת הלימודים.
השיר הזה מוקדש בברכה לכל הילדים וההורים שלנו ..היכן שהם ואנו לעולם, "הטוב שלך ינצח את כל השברים.."